PATVIRTINTA

 Vilniaus lopšelio-darželio „Giraitė“

 direktoriaus

 2017 m. birželio 2 d.

 įsakymu Nr. V-21

**VILNIAUS LOPŠELIO-DARŽELIO „GIRAITĖ“**

**DARBUOTOJŲ DARBO APMOKĖJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Aprašo paskirtis ir jo taikymas.
	1. Šis Aprašas numato Vilniaus lopšelio-darželio (toliau – lopšelio-darželio) pedagogų ir kitų darbuotojų, dirbančių pagal darbo sutartis (toliau – darbuotojai), darbo apmokėjimo sąlygas ir dydžius, materialines pašalpas, darbuotojų pareigybių lygius ir grupes, taip pat kasmetinį veiklos vertinimą.

**II SKYRIUS**

**DARBUOTOJŲ PAREIGYBĖS**

2. Pareigybių lygiai.

 2.1. Lopšelio darželio darbuotojų pareigybės yra keturių lygių:

* 1. 1) **A lygio** – pareigybės, kurioms būtinas ne žemesnis kaip aukštasis išsilavinimas:
	2. a) **A1 lygio** – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam prilygintu išsilavinimu;
	3. b) **A2 lygio** – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu,
	4. 2) **B lygio** – pareigybės, kurioms būtinas ne žemesnis kaip aukštesnysis išsilavinimas ar specialusis vidurinis išsilavinimas, įgyti iki 1995 metų;
	5. 3) **C lygio** – pareigybės, kurioms būtinas ne žemesnis kaip vidurinis išsilavinimas ir (ar) įgyta profesinė kvalifikacija;
	6. 4) **D lygio** – pareigybės, kurioms netaikomi išsilavinimo ar profesinės kvalifikacijos reikalavimai.

3. Lopšelio-darželio grupė ir pareigybių grupės.

3.1. Lopšelis-darželis priskiriamas III grupei – kadangi pareigybių sąraše nustatytas darbuotojų pareigybių skaičius yra mažesni nei 50 darbuotojų.

3.2. Lopšelio-darželio darbuotojų pareigybės suskirstytos į šias grupes:

3.2.1. lopšelio-darželio vadovo ir jo pavaduotojo pareigybės priskiriamos A lygiui, atsižvelgiant į

būtiną išsilavinimą toms pareigoms eiti;

3.2.2. pedagogai priskiriami A ir A2 lygiams;

3.2.3. specialistai priskiriamos B lygiui, atsižvelgiant į būtiną išsilavinimą toms pareigoms;

3.2.4. kvalifikuoti darbuotojai, kurių pareigybės priskiriamos C lygiui;

3.3. darbuotojai, kurių pareigybės priskiriamos D lygiui (toliau – darbininkai).

4. Lopšelio-darželio darbuotojų pareigybių sąrašas ir darbuotojų pareigybių aprašymas.

4.1. Lopšelio-darželio vadovas sudaro Lopšelio-darželio darbuotojų pareigybių sąrašus, naudodamasis Lietuvos Respublikos ūkio ministro patvirtintu Lietuvos profesijų klasifikatoriaus kodu ir pritaikydamas profesijos pavadinimą konkrečiai pareigybei įvardyti.

4.2. Lopšelio-darželio direktorius pareigybių sąrašą bei pedagogų ir kitų darbuotojų tarifinį sąrašą

tvirtina pagal žemiau nurodyta lentelę:

|  |  |  |  |  |
| --- | --- | --- | --- | --- |
| **Pareigos** | **Pareigų pavadinimas pagal klasifikatorių** | **kodas** | **lygis** | **Grupė** |
| Direktorius | Švietimo įstaigos vadovas | 112036 | A | 1 |
| Direktoriaus pavaduotojas ugdymui | Pavaduotojas | 112036 | A | 1 |
| Direktoriaus pavaduotojas ūkiui | Pavaduotojas | 112036 | A | 1 |
| Priešmokyklinio ugdymo pedagogas  | Priešmokyklinio ugdymo pedagogas | 234202 | A2 | 3 |
| Meninio ugdymo mokytojas  | Meninio ugdymo mokytojas | 235301 235401 235501 | A2 A2 A2 | 3 3 3 |
| Auklėtojas | Lopšelio-darželio auklėtojas | 234201 | A2 | 3 |
| Logopedas | Logopedas | 235202 | A2 | 3 |
| Soc. pedagogas | Socialinis pedagogas | 235901 | A2 | 3 |
| Raštinės (archyvo)vedėja | Raštvedys | 412005  | B | 3 |
| **Pareigos** | **Pareigų pavadinimas pagal klasifikatorių** | **kodas** | **lygis** | **Grupė** |
| Visuomenės sveikatos priežiūros specialistas | Dietistas | 226501 | B | 3 |
| Auklėtojos padėjėjas | Lopšelio-darželio auklėtojo padėjėjas | 531101 | C | 4 |
| Vyriausias virėjas  | Vyriausias virėjas | 343401 | C | 4 |
| Virėjas | Virėjas | 512001 | C | 4 |
| Kiemsargis | Kiemsargis | 961303 | D | 5 |
| Valytojas | Valytojas | 911209 | D | 5 |
| Darbininkas | Nekvalifikuotas atsitiktinių darbų darbininkas | 962201 | D | 5 |

4.3. Lopšelio-darželio vadovas tvirtina Lopšelio-darželio darbuotojų pareigybių aprašymus, o lopšelio-darželio vadovo pareigybės aprašymą tvirtina į pareigas priimanti savininko teises ir pareigas įgyvendinanti institucija. Lietuvos Respublikos Vyriausybė ar jos įgaliota institucija patvirtina Valstybės ir savivaldybių įstaigų darbuotojų pareigybių aprašymo metodiką.

4.4. Lopšelio-darželio darbuotojo pareigybės aprašyme turi būti nurodyta:

1) pareigybės grupė;

2) pareigybės pavadinimas;

3) pareigybės lygis;

4) specialūs reikalavimai, keliami šias pareigas einančiam darbuotojui (išsilavinimas, darbo patirtis, profesinė kvalifikacija);

5) pareigybei priskirtos funkcijos.

**III SKYRIUS DARBO**

**UŽMOKESTIS IR MATERIALINĖS PAŠALPOS**

5. Darbo užmokestis.

5.1. Lopšelio-darželio darbuotojų darbo užmokestį sudaro:

1) pareiginė alga (mėnesinė alga – pastovioji ir kintamoji dalys arba pastovioji dalis);

2) priemokos;

3) premijos.

5.2. Darbo apmokėjimo sistema nustatoma darbo sutartyje ir (ar) vidaus ar darbo tvarkos taisyklėse.

 5.3. Prieš nustatant darbo apmokėjimo sistemą, turi būti įvykdytos darbuotojų informavimo ir konsultavimo procedūros Lietuvos Respublikos darbo kodekso nustatyta tvarka. Darbo apmokėjimo sistemoje, atsižvelgiant į Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2017-01-17 Nr. XIII-198) nuostatas, detalizuojami pareiginės algos pastoviosios dalies nustatymo kriterijai (veiklos sudėtingumas, darbo krūvis, atsakomybės lygis, papildomų įgūdžių ar svarbių einamoms pareigoms žinių turėjimas ir panašiai), Lietuvos Respublikos valstybės ir savivaldybių įstaigų darbuotojų darbo apmokėjimo įstatymo (2017-01-17 Nr. XIII-198) 7 straipsnio 7 dalyje nustatyti pareiginės algos pastoviosios dalies koeficiento didinimo iki 65 procentų kriterijai, šio įstatymo 9 ir 14 straipsniuose nustatyta pareiginės algos kintamosios dalies mokėjimo tvarka ir sąlygos, šio įstatymo 10 straipsnyje nustatyta priemokų ir šio įstatymo 12 straipsnyje nustatyta premijų mokėjimo tvarka ir sąlygos.

6. Pareiginės algos bazinis dydis.

 6.1. Ateinančių finansinių metų pareiginės algos bazinis dydis, atsižvelgiant į praėjusių metų vidutinę metinę infliaciją (skaičiuojant nacionalinį vartotojų kainų indeksą) ir kitų vidutinio darbo užmokesčio viešajame sektoriuje dydžiui bei kitimui poveikį turinčių veiksnių įtaką, nustatomas nacionalinėje kolektyvinėje sutartyje.

 6.2. Jeigu nacionalinė kolektyvinė sutartis nėra sudaryta arba pakeista iki einamųjų metų birželio 1

dienos, ateinančių finansinių metų pareiginės algos bazinį dydį Lietuvos Respublikos Vyriausybės teikimu, atsižvelgdamas į šio straipsnio 1 dalyje numatytas aplinkybes, tvirtina Lietuvos Respublikos Seimas iki Lietuvos Respublikos Seimo rudens sesijos pabaigos. Tvirtinamas naujas pareiginės algos bazinis dydis negali būti mažesnis už esamą pareiginės algos bazinį dydį, išskyrus atvejus, kai iš esmės pablogėja valstybės ekonominė ir finansinė būklė.

7. Pareiginės algos pastovioji dalis.

7.1. Lopšelio-darželio darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui. Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.

 7.2. Lopšelio-darželio darbuotojų, išskyrus vadovą ir jo pavaduotoją, bei darbininkų, pareiginės algos pastovioji dalis nustatoma pagal Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 3 ir 4 priedus, atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.

7.3. Darbininkų pareiginės algos pastovioji dalis nustatoma minimaliosios mėnesinės algos dydžio.

7.4. A1 lygio pareigybėms pagal darbo apmokėjimo sistemoje (Lietuvos Respublikos valstybės ir savivaldybių įstaigų darbuotojų darbo apmokėjimo įstatymo 5 straipsnio 2 dalis) nustatytus dydžius pareiginės algos pastoviosios dalies koeficientas didinamas 20 procentų.

8. Pareiginės algos kintamoji dalis.

8.1. Lopšelio-darželio darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieniems metams.

8.2. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieniems metams ir gali siekti iki 50 procentų pareiginės algos pastoviosios dalies.

8.3. Darbininkams pareiginės algos kintamoji dalis nenustatoma.

9. Priemokos.

 9.1. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

10. Premijos.

 10.1. Lopšelio-darželio darbuotojams ne daugiau kaip vieną kartą per metus gali būti skiriamos

 premijos, atlikus vienkartines ypač svarbias Lopšelio-darželio veiklai užduotis. Taip pat ne daugiau kaip vieną kartą per metus gali būti skiriamos premijos, įvertinus labai gerai biudžetinės Lopšelio-darželio darbuotojo praėjusių kalendorinių metų veiklą. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant biudžetinei įstaigai darbo užmokesčiui skirtų lėšų.

11. Biudžetinių įstaigų darbuotojų kasmetinės veiklos vertinimas ir skatinimas.

 11.1. Lopšelio-darželio darbuotojų kasmetinio veiklos vertinimo tikslas – įvertinti biudžetinių

įstaigų darbuotojų, išskyrus darbininkus, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius.

 11.2. Metinės veiklos užduotys, siektini rezultatai ir jų vertinimo rodikliai Lopšelio darželio

 darbuotojui turi būti nustatyti kiekvienais metais iki sausio 31 dienos, o einamaisiais metais priimtam Lopšelio-darželio darbuotojui – per vieną mėnesį nuo priėmimo į pareigas dienos. Jeigu priėmus į pareigas Lopšelio-darželio darbuotoją iki einamųjų kalendorinių metų pabaigos lieka mažiau kaip 6 mėnesiai, tokiam darbuotojui metinės užduotys, siektini rezultatai ir jų vertinimo rodikliai nustatomi kitiems metams iki kitų metų sausio 31 dienos, o einamiesiems metams siektini rezultatai ir jų vertinimo rodikliai nenustatomi.

11.3. Metines veiklos užduotis, siektinus rezultatus ir jų vertinimo rodiklius Lopšelio-darželio darbuotojams nustato ir kasmetinę veiklą vertina tiesioginis jų vadovas.

11.4. Darbuotojų metinė veikla gali būti įvertinama:

 1) labai gerai;

 2) gerai;

 3) patenkinamai;

 4) nepatenkinamai.

11.5. Lopšelio-darželio darbuotojas priimtus sprendimus dėl jo vertinimo turi teisę skųsti darbo ginčams nagrinėti nustatyta tvarka.

**IV SKYRIUS**

**BAIGIAMOSIOS NUOSTATOS**

12. Kolektyvinių sutarčių nuostatų apribojimas.

12.1. Lopšelio-darželio kolektyvinėse sutartyse negali būti nustatyta papildomų darbo apmokėjimo sąlygų, susijusių su papil-domu valstybės biudžeto, savivaldybių biudžetų ir Valstybinio socialinio draudimo fondo biudžeto bei kitų valstybės įsteigtų pinigų fondųlėšų poreikiu.

13. Lopšelio-darželio darbuotojų darbo apmokėjimo tvarkos aprašą rengia ir tvirtina lopšelio-darželio direktorius.

14. Darbuotojų darbo apmokėjimo tvarkos aprašas galioja tol, kol nesudaromas kitas.